《自咏》
宋代·蔡权

故居荐山东，十载去不还。
故人庐峰北，一念长周旋。
风波既渺藐，岁月空推延。
园地益新好，亭馆故依然。
忆昔紫阳翁，沉醉春风前。
登览意有会，携提笔如椽。
银钩并铁画，灿烂疑蛇蜒。
至今雕梁上，日夕生云烟。
触事多思远，抚景良独妍。
秀色可览结，岚光渺无边。
斯文与斯亭，千古垂不刊。

作者简介：蔡权（1195～1257）字仲平，号静轩，蔡沈子，蔡杭弟，蔡氏九儒第四代，生于庆元元年，卒于宝佑五年，寿62岁。幼年母丧，伯母詹氏抚养，聪明英毅，肆业于家，兄弟联席自相师友，屡荐入京任职均坚以疾辞。淳佑六年以兄杭恩泽补承务郎，授庐峰书院山长。平生好施于人，凡宗族邻里婚丧喜事，都能倾资相赠。教授乡间，讲明义理，极其祥密，诸友皆称其得家学心传，为学者讲学能辨疑祛惑，使人心兴起，实不少让，天性之高洁与祖父无异。代表诗作有《自咏》，《游西山》等。